News Update: งบห้างค้าปลีกแย่ดันตลาดหุ้นร่วง S&P 500 ดิ่ง 4% สู่วันที่แย่ที่สุดรอบ 2 ปี แต่อาจเป็นสัญญาณบวกสำหรับ Fed - FINNOMENA
ตลาดหุ้นสหรัฐฯ ร่วงแรงแทบทุกอุตสาหกรรม S&P 500 ดิ่ง 4% สู่วันที่แย่ที่สุดในรอบ 2 ปี หลังงบห้างค้าปลีกแย่ ฉุดความเชื่อมั่นนักลงทุน แต่อาจเป็นสัญญาณที่สดใสสำหรับปัญหาห่วงโซ่อุปทานและเงินเฟ้อ
19 พ.ค. 2565

ตลาดหุ้นสหรัฐฯ ร่วงแรงแทบทุกอุตสาหกรรม S&P 500 ดิ่ง 4% สู่วันที่แย่ที่สุดในรอบ 2 ปี หลังงบห้างค้าปลีกแย่ ฉุดความเชื่อมั่นนักลงทุน แต่อาจเป็นสัญญาณที่สดใสสำหรับปัญหาห่วงโซ่อุปทานและเงินเฟ้อ
เมื่อคืนนี้ (18 พ.ค) ตลาดหุ้นสหรัฐฯ ร่วงแรง ดัชนี Dow Jones ลดลงมา 3.5% ขณะที่ S&P 500 ร่วง 4% ด้าน Nasdaq 100 ดิ่งหนัก 5.1%
ภาพ: TradingView
หุ้นแทบทุกอุตสาหกรรม เช่น เทคโนโลยี การเงิน เฮลท์แคร์ ปรับตัวลงมาหลัง Target ประกาศงบ แล้วทำไมงบห้างค้าปลีกถึงสำคัญ?
ผลประกอบการห้างค้าปลีกบ่งบอกถึงสถานะของผู้บริโภคชาวอเมริกัน การประกาศงบของ Target และ Walmart ถูกจับตาอย่างใกล้ชิด เพราะตัวเลขดังกล่าวสะท้อนความเชื่อมั่นของผู้บริโภค
Target รายงานว่า กำไรไตรมาสแรกของปีนี้ร่วงแรงถึง 52% จากปีที่แล้ว ผลจากต้นทุนเพลิงและค่าขนส่งที่สูงอย่างไม่คาดคิด ดันราคาหุ้นร่วงกว่า 25% ในวันเดียว เป็นไปในทิศทางเดียวกับงบของคู่แข่งอย่าง Walmart ที่ประกาศออกมาก่อนหน้านี้
ก่อนหน้านี้ สหรัฐฯ เพิ่งรายงานยอดค้าปลีกที่เพิ่มขึ้น 0.9% ในเดือน เม.ย. แต่ตอนนั้นมีนักวิเคราะห์บางคนเตือนว่า ตัวเลขดังกล่าวเป็นสัญญาณที่บ่งบอกถึงการชะลอตัว โดยเฉพาะอย่างยิ่งสำหรับครอบครัวที่มีรายได้น้อย
แม้จะเป็นสัญญาณที่น่ากังวลสำหรับผู้ค้าปลีก แต่นี่อาจเป็นสัญญาณที่สดใสสำหรับปัญหาห่วงโซ่อุปทานและเงินเฟ้อ ชาวอเมริกันเริ่มเปลี่ยนจากการซื้อสินค้าไปสู่บริการมากขึ้น เช่น การท่องเที่ยว คาดว่าสายการบินต่างๆ เช่น United Airlines และ Southwest Airlines จะมียอดขายแข็งแกร่งในอีกไม่กี่เดือนข้างหน้า
และอาจเป็นสัญญาณบวกสำหรับผู้กำหนดนโยบายอย่าง Fed เพราะตอนนี้เงินเฟ้อสหรัฐฯ พุ่งสู่ระดับสูงสุดในรอบ 40 ปี ดังนั้น ความต้องการสินค้าที่ลดลงจะช่วยบรรเทาแรงกดดันในตลาดการขนส่งและตลาดแรงงาน
ภาพ: TradingView
อ้างอิง:
https://www.bloomberg.com/news/articles/2022-05-18/stocks-set-to-sink-as-bonds-jump-on-growth-fears-markets-wrap?sref=e4t2werz
https://www.bbc.com/news/business-61497817 
https://www.bloomberg.com/news/articles/2022-05-18/a-little-suffering-at-walmart-target-is-a-good-sign-for-the-fed?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
ค้าปลีก
ตลาดหุ้นสหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA